open-index/open-wikipedia-markdown huggingface dataset:
Milk (filme)

***Milk*** é un filme estadounidense do 2008, dirixido por Gus Van Sant e baseado na vida do político e activista gai Harvey Milk, que foi o primeiro homosexual declarado en ser escolleito para un cargo público en California, como membro da Cámara de Supervisores de San Francisco.

## Sinopse 
Milk, un gai carismático e alegre, múdase de Nova York a San Francisco en 1972, onde pensara abrir unha tenda de fotografía no Castro, onde os gais non eran de todo ben recibidos. Mais Milk resiste, e en pouco tempo o barrio do Castro tórnase referencia na loita polos dereitos dos homosexuais.

A loita de Milk transformouno en líder político, comandando campañas federais, recibindo incluso apoios conservadores, como o do entón aspirante a presidencia Ronald Reagan.

## Elenco 
* Sean Penn como Harvey Milk
* Emile Hirsch como Cleve Jones
* James Franco como Scott Smith
* Josh Brolin como Dan White
* Victor Garber como Prefecto George Moscone
* Denis O'Hare como Senador John Briggs
* Diego Luna como Jack Lira
* Ashlee Temple como Dianne Feinstein
* Alison Pill como Anne Kronenberg
* Eric Stoltz como Tom Ammiano
* Lucas Grabeel como Danny Nicoletta
* Stephen Spinella como Rick Stokes
* Joseph Cross como Dick Pabich

## Produción 
miniatura|180px|dereita|Castro Street, retratada no filme.
En 1991, Oliver Stone cavilou producir, mais non dirixir, un filme sobre a vida de Milk; chegou a escribir un guión para a película, que se chamaría *The Mayor of Castro Street* ("O alcalde da Rúa Castro"), baseado no libro homónimo de Randy Shilts. Porén, en xullo de 1992, o director Gus Van Sant foi quen acabou acertando coa Warner Bros. para dirixir a biografía de Harvey Milk co actor Robin Williams no papel principal. En abril de 1993, Van Sant desfixo o acordo co estudio, alegando diferenzas de creatividade. Outros actores pensados para o papel de Milk na época foron Richard Gere, Daniel Day-Lewis e James Woods. En abril de 2007, Gus foi solicitado para dirixir o filme baseado no guión de Dustin Lance Black, sendo que, ao mesmo tempo, o director Bryan Singer estaba finalmente desenvolvendo *The Mayor of Castro Street*. En setembro do mesmo ano, Sean Penn foi convocado para o papel de Harvey Milk e Matt Damon para o papel de Dan White. Damon retirouse cedo do proxecto debido a incompatibilidade de axenda. En novembro, a Focus Features deu continuidade coa produción de Van Sant, mentres que o proxecto de Singer enfrontaba conflitos cos guionistas. En decembro, os actores Josh Brolin, Emile Hirsch, Alison Pill e James Franco entraron oficialmente no elenco de Gus e *Milk* comezou a ser filmado en San Francisco en xaneiro de 2008.

## Galardóns 
O filme foi nomeado ao Óscar de 2009 en 8 categorías: Mellor filme, mellor director, mellor actor (Sean Penn), mellor actor secundario (Josh Brolin), mellor guión orixinal, cinta sonora orixinal, figuración e edicíon de imaxe. Conseguiu a estatuíña de mellor actor e de mellor guión orixinal.

### Premios Óscar  
### Premios BAFTA 
### Globos de Ouro 
### Premios do Sindicato de Actores 
## Notas
Consolidated B-24 Liberator

O **Consolidated B-24 Liberator** foi un bombardeiro pesado estadounidense usado durante a segunda guerra mundial. Comezou a deseñarse a principios do ano 1939 para ofrecer prestacións superiores ás do B-17, e realizou o seu primeiro voo o 29 de decembro dese ano. Foi o avión estadounidense máis fabricado durante a guerra, construíndose 18 188 exemplares en total.

A súa produción en masa chegou ao seu punto máis alto a partir de 1943 coa axuda da Ford Motor Company, ao comezar a fabricarse na súa nova fábrica de Willow Run, onde chegou a fabricarse un B-24 por hora e 650 por mes en 1944. Outras fábricas seguiríanlle pouco despois. Na actualidade continua sendo o avión militar estadounidense máis fabricado.

Adoita a ser comparado co máis coñecido Boeing B-17 Flying Fortress, pero o B-24 tiña un deseño máis moderno, máis veloz, cun maior alcance, e podía cargar máis bombas; porén, era máis difícil de pilotar e tiña unhas características de voo en formación máis pobres.

Ao final da segunda guerra muncial, os avances tecnolóxicos do Boeing B-29 Superfortress e doutros tipos modernos superaran aos bombardeiros que serviron desde o inicio da guerra. O B-24 foi rapidamente retirado do servizo nos Estados Unidos, aínda que o derivado de patrulla marítima PB4Y-2 Privateer operou na guerra de Corea.

## Notas
Marouna

**Marouna** é segundo a tradición oral das Illas Cook un antepasado dos arikis de Aitutaki, a súa descendencia deu orixe ás catro xefaturas tradicionais da illa: Vairuarangi Ariki, Tamatoa Ariki, Teurukura Ariki e Manarangi Ariki.

## Orixe 
A nai de Marouna era Maine-marae-rua, descendente de Ruatapu, un dos tres grandes devanceiros fundadores de Aitutaki. Maine Maraeura fora enviada a Rarotonga para casar con Tamaiva, que morreu sen deixar descendentes, logo casou con Te-ii-mate-tapu, do que naceu Marouna, o rapaz pasou a súa xuventude en Rarotonga, casou con Ratia co que tivo un fillo de nome Tane. Por esta época a illa de Aitutaki sufriu unha invasión procedente do leste, a dos Atiu. O avó de Marouna, Maevarangi, o gran xefe de Aitutaki, mandou unha canoa a Rarotonga para atopar os fillos de Maine-marae-rua para que lle axudasen a combater os Aitu.

## Liberación de Aitutaki 
Antes de se dirixir cara a Aitutaki, Marouna sen tempo para construír unha *vaka*, pídella a Angainui, conservando o nome da embarcación, *Te mata o te-koviri*, mais tamén lle deu 6 homes para o acompañar á terra dos seus devanceiros. Desembarcou en varias illas e logo de celebrar combates recrutou guerreiros en todas elas. A Aitutaki chegou pola noite e logo de loitas que duraron catro días ata que venceu, como recompensa deulles unha leira de terra a cada un dos guerreiros que ían con el.

## Descendencia 
Á morte de seu avó, Maeva Rangi, Marouna sucedeulle como ariki de Aitutaki. Casou en segundas nupcias con Uenuku Kaiatia, coa que tivo un fillo de nome Te Tupu o Rongo, que tivo tres fillos con tres mulleres diferentes, dándolle a cada un o título de ariki, e mais tamén llo deu a Tane, o fillo que tivera Marouna en Rarotonga, formándose dese xeito os catro arikis tradicionais de Aitutaki

## Bibliografía 
* Timi Koro , "*The story of the canoe Te Kare-roa-i-tai, which was sailed by Ruatapu Ariki*" in JPS, 1934
* Collectif, "*Te akapapaanga o te ui ariki o Araura*" in "*Te Korero o Aitutaki na te Tumu Korero*", Ministry of Cultural Development, 1992, p.&nbsp;44-45.
* Maui Pomare, "*Roina and Urirau return to Aitutaki*", in "Legends of the Maori (Volume 2)", Papakura, New Zealand. 
* Howard Henry, "*The Book of Tetaura-Raru, The Henry Family of the Cook Islands : Our Genealogy of 1000 years*", Sovereign Pacific Publishing Company, Auckland, New Zealand.
Ulrich Rückriem

**Ulrich Rückriem**, nado en Düsseldorf o 30 de setembro de 1938, é un escultor alemán.

## Traxectoria 
Comezou nunha canteira aprendendo os procesos de transformación da pedra e as súas reaccións ante distintas intervencións. Desenvolveu o seu traballo dende os anos sesenta como escultor independente. As súas obras están principalmente en Europa, destacando a súa participación na Bienal de Venecia de 1978 representado á República Federal Alemá.

### Obras en Galicia 
Destaca a súa intervención no lugar de Monteagudo (A Estrada) con varias pezas inseridas nunha carballeira.

## Galería de imaxes 

Ficheiro:Estela, Monteagudo, Codeseda, A Estrada.JPG|Estela (1999) - Monteagudo.
Ficheiro:Columna, Monteagudo, Codeseda, A Estrada.JPG|Columna (2003) - Monteagudo.
Ficheiro:Ehrenmal.jpg|Ehrenmal (1965) – Nörvenich
Ficheiro:Heine1.JPG|Heine-Denkmal (1982) – Bonn Alter Zoll
Ficheiro:Rueckriem schloss dyck ausschnitt.jpg|Variationen eines Blocks, Ausschnitt. 
Ficheiro:Ulrich Rückriem Granit gespalten 1985.jpg|Granito de Normandía, gespalten, geschnitten, 1985Neue Nationalgalerie de Berlín
Ficheiro:Skulptur_von_Ulrich_Rückriem,_Huestr,_Bochum.jpg|unbenannte Skulptur en Bochum
Ficheiro:Granit Rosa Porrino von Ulrich Rueckriem in Loerrach.jpg|*Granit Rosa Porriño* en Lörrach
Ficheiro:Ulrich Rückriem illa das Esculturas.jpg|*Sen título*, obra en granito na illa das Esculturas (Pontevedra)

## Véxase tamén 
### Bibliografía 
* Ulrich Rückriem: *Arbeiten*, Herausgeber: Ulrich Rückriem, ISBN 3-927789-33-X
* Ulrich Rückriem: *Bahndamm*, Herausgeber: Ulrich Rückriem, Werner J. Hannappel, Ulrich Wilmes, ISBN 3-88375-699-7
* Ulrich Rückriem: *Skulpturen 1968–1973.* Herausgeber: Ulrich Rückriem, ISBN 3-7701-0728-4
* Jürgen Hohmeyer: Ulrich Rückriem. ISBN 3-88960-013-1

### Ligazóns externas 
* Die Rückriem-Stelen in Düren 
*Ulrich Rückriem en Galerie m Bochum 
* Kunstaspekte: Rueckriem
Ermide

O topónimo **Ermide** pode referirse a:

;En Galiza
***Ermide**, lugar da parroquia de San Fiz de Amarante, no concello de Antas de Ulla;
***Ermide**, lugar da parroquia de Bealo, no concello de Boiro;
***Ermide**, lugar da parroquia de Acevedo do Río, no concello de Celanova;
***Ermide**, lugar da parroquia de San Lourenzo de Siabal, no concello de Paderne de Allariz;
***Ermide**, lugar da parroquia de Candeán, no concello de Vigo.

;Fóra de Galiza

;En Castela e León
***Ermide**, parroquia do concello de Barxas, na provincia de León.

## Véxase tamén
### Outros artigos
***Erminde**, lugar da parroquia de Figueroa, no concello de Abegondo.
Os Muíños, Bealo, Boiro

**Os Muíños** é un lugar da parroquia de Bealo no concello coruñés de Boiro na comarca do Barbanza. Tiña 30 habitantes no ano 2010 segundo datos do Instituto Nacional de Estadística, dos cales 15 eran homes e 15 eran mulleres.

## Lugares e parroquias 
### Lugares de Bealo 
### Parroquias de Boiro
Xián

O nome **Xián** pode referirse a:

***Xián** ou **Xiao**, nome de pía masculino en galego de orixe latina ou xermánica, de feminino **Xiana**.

Como topónimo, pode referirse a:

;En Galiza
***Xián**, parroquia do concello de Taboada;
****Xián**, lugar de dita parroquia;
***Xián**, lugar da parroquia de Bealo, no concello de Boiro;
***Xián**, lugar da parroquia de Castro, no concello de Boiro;
***Xián**, lugar da parroquia de Castelo, no concello de Culleredo;
***Xián**, lugar da parroquia de Vincios, no concello de Gondomar;
***Xián**, lugar da parroquia de San Pedro de Sarandón, no concello de Vedra;
***Xián**, lugar da parroquia de Trobe, no concello de Vedra;
***O Xián**, lugar da parroquia de Arcos, no concello de Mazaricos.

## Véxase tamén
### Outros artigos
*'''Xi'an''', cidade da China.
Ukelele

O **ukelele** é un instrumento de cordas pulsadas, tradicional das illas Hawai, Tahití e a Illa de Pascua. É un parente próximo do cavaquinho portugués, do que en realidade é unha adaptación hawaiana. Xeralmente conta con catro cordas. Foi moi popular na primeira metade do século XX, e é un elemento fundamental na música tradicional hawaiana. O ukelele tamén foi incorporado nos conxuntos doutros xéneros musicais, desde a canción popular ao jazz, e pode achegar un aire humorístico ou exótico.

## Notas 
## Véxase tamén 
### Bibliografía 
* 
* 
### Ligazóns externas 
* Foro do Ukelele
Institucionalismo

O **institucionalismo** é o enfoque das Ciencias Sociais, particularmente da ciencia política, que estuda a sociedade a partir das súas institucións formais, e do seu grao de efectividade e funcionamento. Cada sistema social desempeña unha serie de funcións sociais, políticas, económicas e culturais. Para realizar cada unha destas funcións básicas as sociedades dotáronse dun conxunto de institucións sociais específicas a tráves das cales regulan os comportamentos dos individuos.

## Véxase tamén 
### Ligazóns externas 
* *Thorstein Veblen,The Father of Istitutionalism*
François-Joseph Gossec

**François-Joseph Gossec**, nado en Vergnies (actualmente en Bélxica) o 17 de xaneiro de 1734 e finado en Passy o 16 de febreiro de 1829 foi un compositor francés.

Foi amigo de Wolfgang Amadeus Mozart e fundou co músico valón Grétry o Conservatorio de París, onde traballou como inspector e tamén como profesor de Composición, de 1795 a 1814).

## Notas 
## Véxase tamén 
### Ligazóns externas 
* As óperas de Gossec
O Valiño

Como topónimo **O Valiño** pode referirse a:

;En Galiza
***O Valiño**, lugar da parroquia de Seivane de Vilarente, no concello de Abadín;
***O Valiño**, lugar da parroquia de Bealo, no concello de Boiro;
***O Valiño**, lugar da parroquia de Viascón, no concello de Cerdedo-Cotobade;
***O Valiño**, lugar da parroquia de Foxado, no concello de Curtis;
***O Valiño**, lugar da parroquia dos Remedios, no concello de Mondoñedo;
***O Valiño**, lugar da parroquia de San Pedro de Nós, no concello de Oleiros;
***O Valiño**, lugar da parroquia de Parada, no concello de Ordes;
***O Valiño**, lugar da parroquia de Ferreira de Pantón, no concello de Pantón;
***O Valiño**, lugar da parroquia de Álvare, no concello da Pastoriza;
***O Valiño**, lugar da parroquia de Trado, no concello de Pontedeva;
***O Valiño**, lugar da parroquia de Arantón, no concello de Santa Comba;
***O Valiño**, lugar da parroquia de Román, no concello de Vilalba;
***O Alto do Valiño**, lugar da parroquia de Cortapezas, no concello de Portomarín.

## Véxase tamén
### Outros artigos
Valiño

Como topónimo **Valiño** pode referirse a:

;En Galiza
***Valiño**, lugar da parroquia de Mourentán, no concello de Arbo;
***Valiño**, lugar da parroquia de Bastavales, no concello de Brión;
***Valiño**, lugar da parroquia de Lousada, no concello de Carballedo;
***Valiño**, lugar da parroquia da Puxeda, no concello de Palas de Rei;
***Valiño**, lugar da parroquia de Vilacova, no concello de Salvaterra de Miño;
***Valiñocovo**, lugar da parroquia de Eirexafeita, no concello do Saviñao;
***Fontevaliño**, lugar da parroquia de Loureiro, no concello de Cerdedo-Cotobade.

Como apelido, pode referirse a:

***Aida Valiño**, triatleta galega.

## Véxase tamén
### Outros artigos
Ernesto Pons

**Ernesto Pons Forns**, nado en Mataró (Barcelona) o 19 de xaneiro de 1920, foi un adestrador de fútbol español.

## Véxase tamén 
### Ligazóns externas 
* Datos do adestrador en bdfutbol.com 
* Datos do adestrador en fiebrebetica.com
O Valiño, Foxado, Curtis

**O Valiño** é un lugar da parroquia de Foxado no concello coruñés de Curtis na comarca de Betanzos. Tiña 13 habitantes no ano 2010 segundo datos do Instituto Nacional de Estadística, dos cales 5 eran homes e 8 eran mulleres.

## Lugares e parroquias 
### Lugares de Foxado 
### Parroquias de Curtis
Cidade Deportiva do Villarreal CF

A **Cidade Deportiva do Villarreal** é a cidade onde adestra o primeiro equipo do Villarreal CF e tamén os de categorías inferiores do club. É un dos complexos deportivos máis importantes de Europa.

Ten nove campos de fútbol, algúns de céspede artificial e cunha extensión de 70.000 metros cadrados. A cidade deportiva dispón ademais dunha residencia para as novas promesas da canteira que veñen de calquera parte do mundo, pero sobre todo dos arredores e comarcas próximas.

É tamén un lugar onde se organizan moitos torneos ao longo do ano, AMN torneos locais, provinciais, universitarios, veteranos e, sobre todo, de fútbol escolar.

## Instalacións 
A cidade deportiva dispón de tres campos de fútbol de céspede natural, con iluminación. Nun deles, realiza a diario os adestramentos o primeiro equipo. Os outros dous o filial, un para exercitarse cada día e o outro para disputar os seus encontros. 
Este último utilízao o Villarreal B e conta con preto de 5.000 espectadores.

A cidade, ademais de todo isto, dispón de dous campos de fútbol-11, un de céspede artificial de 90x60 metros, con iluminación e que ten a posibilidade de converterse en dúas de fútbol-7. O outro tamén de céspede artificial de 100x65 metros e tres de fútbol-7, todos eles de céspede artificial, de 60 x 35 metros, e todos eles iluminados.

Estes oito campos de fútbol, contan, ademais, dun edificio formado por vinte vestiarios, catro para o fútbol-11, doce para o fútbol-7 e catro para os árbitros.

Estas instalacións tamén contan cun campo de fútbol-5 de céspede artificial e unha gaiola de fútbol-3 para os máis pequenos.

* **Campo 1**: Céspede natural. Capacidade: 5.000 persoas. 
* **Campo 2**: Céspede natural. 
* **Campo 3**: Céspede natural. 
* **Campo 4**: Fútbol 11 (90 x 60 metros). Céspede artificial. 
* **Campo 5**: Fútbol 11 (100 x 65 metros). Céspede artificial. 
* **Campo 6**: Fútbol 7 (60 x 35 metros). Céspede artificial. 
* **Campo 7**: Fútbol 7 (60 x 35 metros). Céspede artificial. 
* **Campo 8**: Fútbol 7 (60 x 35 metros). Céspede artificial. 
* **Campo 9**: Fútbol 5. Céspede artificial. 
* **Campo 10**: Fútbol 3. Céspede artificial.

## Véxase tamén 
*Villarreal Club de Fútbol
*Estadio de la Cerámica

### Ligazóns externas 
* Información na web oficial do Villarreal CF
Abeledo, As Grañas do Sor, Mañón

**Abeledo** é un lugar da parroquia das Grañas do Sor no concello coruñés de Mañón na comarca do Ortegal.

Este lugar dista da capital do concello 15 quilómetros.
## Lugares e parroquias 
### Lugares das Grañas do Sor 
### Parroquias de Mañón 
## Véxase tamén 
### Outros artigos 
* Lugares de Mañón
Abeledo, Codesoso, Sobrado

**Abeledo** é un lugar da parroquia de Codesoso no concello coruñés de Sobrado na comarca da Terra de Melide. Tiña 4 habitantes no ano 2010 segundo datos do Instituto Nacional de Estadística, dos cales 2 eran homes e 2 eran mulleres.

Este lugar dista da capital do concello 5,8 quilómetros.

## Lugares e parroquias 
### Lugares de Codesoso 
### Parroquias de Sobrado
Abeledo, As Somozas, As Somozas

**Abeledo** é un lugar da parroquia das Somozas no concello coruñés das Somozas na comarca de Ferrol. Tiña 17 habitantes no ano 2018 segundo datos do Instituto Nacional de Estadística, dos cales 8 eran homes e 9 eran mulleres.

Este lugar dista da capital do concello 2,5 quilómetros.
## Lugares e parroquias 
### Lugares das Somozas 
### Parroquias das Somozas
Rodolfo Gutiérrez Fernández

**Rodolfo Gutiérrez Fernández**, nado en Ourense o 20 de agosto de 1930 e finado o 4 de maio de 1994, foi un futbolista galego. Xogaba de defensa.

## Traxectoria 
Era o fillo máis vello do vasco Francisco Gutiérrez, que fora enviado a Ourense para a construción da Ponte Nova e que se instalou definitivamente na cidade galega. Seu pai tentoulle ensinar o oficio de soldador, pero Rodolfo prefería o fútbol, escapando cando podía para xogar. Militou no Puente, antes de trasladarse a Verín, onde el e seu pai traballaron nun taller, e onde xogou no equipo da vila, o Verín CD.

En agosto de 1950 púxose a proba coa Orensana, equipo polo que acabou fichando para a tempada 1950/51, a segunda da historia do club na Segunda División. Debutou na primeira xornada contra o Racing de Ferrol no estadio do Couto, formando na defensa xunto a Padrón e Román. Realizou unha boa actuación marcando a Cándido Álvarez, pero ambos foron expulsados preto do final do encontro por agresión mutua. O adestrador Armando aliñouno só noutros seis partidos esa tempada, tendo máis protagonismo na seguinte, na que disputou 18 encontros.

Trala desaparición da Orensana no verán de 1952, fichou xunto con Ríos polo Deportivo da Coruña. Debutou na Primeira División na terceira xornada da tempada 1952/53, nun partido contra o Zaragoza no estadio de Torrero, onde se aliñou na defensa xunto a Antonio González e Antonio García. Habitual no once titular, xogou un total de seis tempadas no club coruñés, cinco delas en Primeira e a última en Segunda, disputando 146 partidos oficiais e marcando un gol contra a Real Sociedad. 

Rexeitou ofertas de numerosos equipos, ata que en 1958 aceptou unha do Zaragoza, que pagou por el ao Deportivo 600.000 pesetas. Disputou 24 partidos co club adestrado por Otxoa na súa primeira tempada e xogou no club aragonés ata 1961, compartindo vestiario con outros futbolistas galegos como Cortizo, Wilson Jones, Mauro, Reija ou Marcelino. Pechou a súa carreira xogando no Atlético de Ceuta.

## Notas 
## Véxase tamén 
### Ligazóns externas 
* Datos do xogador en BDFutbol .
O Monte, Bealo, Boiro

**O Monte** é un lugar da parroquia de Bealo no concello coruñés de Boiro na comarca do Barbanza. Tiña 11 habitantes no ano 2010 segundo datos do Instituto Nacional de Estadística, dos cales 6 eran homes e 5 eran mulleres.

## Lugares e parroquias 
### Lugares de Bealo 
### Parroquias de Boiro
Elidio Cortés

**Elidio Cortés Carballo**, nado en Xunqueira de Espadanedo o 8 de xaneiro de 1946 e finado o 13 de outubro&nbsp;de 2006, foi un futbolista e profesor galego. Xogaba de dianteiro.

## Traxectoria 
Naceu en Xunqueira de Espadanedo pero estudou no colexio dos salesianos de Ourense, onde comezou a practicar o fútbol, mentres que nos veráns xogaba no Maceda CF.

Antes do comezo da 1968–69&nbsp;asinou polo Deportivo da Coruña por tres anos. Debutou en Primeira División na primeira xornada, incluído xa no 11 titular de Cheché Martín que perdeu fronte o Málaga a domicilio (3–1). Nesa campaña participou en 25 partidos e logrou cinco goles, anotándolle o primeiro deles a Andrés Mendieta na xornada 2, nunha derrota fronte ao Real Madrid en Riazor (2–4). Cortés, de 22 anos foi un habitual dos dianteiros titulares do Deportivo nesa campaña, xunto con Beci, Manuel Loureda e o paraguaio Joaquín Martínez. Na tempada 1969–70 o equipo descendeu a Segunda División, volvendo á máxima categoría logo da tempada 1970–71. Na tempada 1972–73 o equipo volveu descender, baixando na tempada 1973–74 a Terceira División por primeira vez na súa historia, momento no que Cortés se desvinculou do club coruñés. Foi un habitual do once titular nas 6 tempadas que pasou no Deportivo (4 en Primeira División e 2 en Segunda), nas que anotou 16 goles.

Na tempada 1974–75 fichou polo Real Oviedo, en Segunda División, co que logrou o ascenso ese ano. Na tempada seguinte o equipo descendeu novamente. Na tempada 1976–77 fichou polo Cádiz, tamén en Segunda División e co que tamén logrou o ascenso. A continuación xogou dúas tempadas xo Xerez CD en Segunda División B e unha co Jerez Industrial en Terceira.

Tras a súa retirada do fútbol foi profesor de educación física en varios institutos da provincia de Ourense.

## Familia 
Elidio proviña dunha familia numerosa, a pesar de perder ao seu pai con curta idade, tiña 5  irmáns,eran 5 homes e unha muller. Á idade de 25 anos casou con Manuela Fernández Losada, coa que máis tarde tería unha filla, Marta Cortés Fernández. En 2007, un ano despois da súa morte, naceu o seu primeiro neto, Duarte Domínguez Cortés e no 2008 a súa neta Alicia Domínguez Cortés.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Páxina sobre o xogador
Amy Macdonald

[miniatura|Zelt Musik Festival 2017, en [Freiburg, Alemaña]]
**Amy Macdonald**, nada o 25 de agosto de 1987 en Bishopbriggs, East Dunbartonshire, é unha cantautora escocesa. Macdonald deuse a coñecer no ano 2007 co seu álbum de debut *This Is the Life*, e o seu cuarto sinxelo, "This Is the Life". O sinxelo chegou á primeira posición das listas en seis países diferentes, e entrou nos primeiros dez postos noutros once países.

"Don't Tell Me That It's Over" foi editado en marzo de 2010 coma o primeiro sinxelo do segundo álbum de Macdonald, *A Curious Thing*, que foi editado o 8 de marzo de 2010. O terceiro álbum de Macdonald, *Life in a Beautiful Light*, foi editado o 11 de xuño de 2012.

## Traxectoria 
Os seus tres álbums son *This is the life* (2007), *A curious thing* (2010) e *Life in a beautiful light* (2012). Os seus xéneros son o rock folk, o indie e o country. A súa tesitura é unha voz de contralto. Tocou en festivais de música como Glastonbury, Hyde Park, T in the Park e no V Festival.

## Discografía 
* *This Is the Life* (2007)
* *A Curious Thing* (2010)
* *Life in a Beautiful Light* (2012)
* *Under Stars* (2017)
* *The Human Demands* (2020)

## Notas 
## Véxase tamén 
### Ligazóns externas 
* Sitio web oficial de Amy Macdonald
Carlos Calvo Cotelo

**Carlos Calvo Cotelo**, coñecido como **Carlitos**, nado na Coruña o 27 de setembro de 1923 e finado o 27 de setembro de 1998, foi un futbolista galego. Xogaba de centrocampista.

## Traxectoria 
Xogou dez tempadas no Deportivo da Coruña, sufrindo dous descensos a Segunda División, nas tempadas 1944–45 e 1946–47, seguidos ambos de cadanseu ascenso.

Na tempada 1954–55 xogou co Deportivo Xuvenil, en Segunda División.

## Véxase tamén 
### Ligazóns externas 
* Datos do xogador en ceroacero.es
Silvino Fernández Lozano

**Silvino "Silvi" Fernández Lozano**, nado en Pueblo Nuevo (Córdoba) o 13 de setembro de 1956, é un exfutbolista español. Xogaba de defensa e desenvolveu a maior parte da súa carreira no Deportivo da Coruña, co que disputou 305 partidos oficiais en oito tempadas.

## Traxectoria 
Militou catro tempadas no Sabadell, co que disputou máis de 100 partidos oficiais. Debutou en 1976 na Terceira División e na tempada 1976/77 conseguiu o ascenso á Segunda División, categoría na que xogou durante os seguintes dous anos. Para a 1980/81 fichou polo Deportivo da Coruña, club ao que acababa de chegar Pepe Martínez, o seu adestrador no Sabadell.

Militou durante oito campañas no club galego, con presenza constante nas aliñacións titulares, sumando ata 305 partidos oficiais. Durante a súa estadía como branquiazul foi compañeiro de zaga de xogadores como Ramón Piña, Jordi Carreras, Carlos Ballesta, José Ignacio Marro, Mauri, Joaquín López Argüello, Antonio Dacosta, Tomás Blesa ou Cayetano, entre outros.

Deixou o Deportivo en 1988, fichando polo Racing Vilalbés, de Rexional Preferente, debido á súa relación de amizade co adestrador Miguel Santiago. Xogou no club chairego ata marzo de 1989, cando asinou co Bergantiños, onde militou ata a súa retirada en 1991.

## Notas
José Manuel Traba López

**José Manuel Traba López**, nado en Fisterra o 29 de setembro de 1957, é un exfutbolista galego. Xogaba de dianteiro e é o terceiro máximo goleador da historia do Deportivo da Coruña, con 108 goles.

## Traxectoria 
Naceu en Fisterra e criouse con seus avós, pois seus pais emigraron aos Países Baixos. Aos 14 anos foi estudar á Coruña, ao Colexio de Mestría Industrial. Xogou no equipo do colexio e logo pasou ao Santa Margarita SD, primeiro no equipo xuvenil e logo no primeiro equipo ao que chegou con só 16 anos.

En xaneiro de 1975, con 17 anos, foi fichado polo Deportivo da Coruña, e asignado inicialmente ao Fabril. Debutou co Deportivo na tempada 1975–76 en Segunda División. Fíxoo no Estadio de Balaídos nun derbi fronte ao Celta de Vigo. Tras dúas tempadas nas que apenas dispuxo de minutos foi cedido en 1977 ao Compostela, en Segunda División B. Co equipo santiagués anotou 23 goles en 35 partidos, rematando como máximo goleador da categoría, aínda que o equipo acabou descendendo.

Volveu logo á Coruña, onde compartiu dianteira con Alfonso Castro primeiro e con José Luis Vara e Vicente Celeiro despois. Mantivo un gran rexistro goleador durante case todas as tempadas e converteuse no segundo máximo goleador da historia do club, só por detrás de Chacho. Aos 29 anos rompeu unha tibia nun partido de liga contra o Figueres, e aínda que volveu aos terreos de xogo, o seu rendemento non volveu ser o mesmo.

### Tras a retirada 
Despois de deixar o fútbol dedicouse ao mundo da banca e logo ao da radio, traballando como comentarista deportivo na Radio Galega. 

## Véxase tamén 
### Ligazóns externas 
* Datos do xogador en BDFutbol 

## Notas
Tomás Collado Herrero

**Tomás Collado Herrero**, nado en Nieva (Segovia) o 21 de decembro de 1925, é un exfutbolista español. Xogaba de defensa.

## Traxectoria 
Aínda que naceu na localidade segoviana de Nieva, viviu dende os dous meses en Xixón, onde comezou a xogar ao fútbol en equipos infantís. Pasou polo Olimpia e o Jalisco, antes de realizar o servizo militar en León, onde xogou na Cultural Leonesa e no Deportivo Maestranza Aérea, que militaba na Terceira División e co que debutou nun partido na Coruña fronte ao Xuvenil. Debutou na Primeira División na segunda xornada da tempada 1953/54 contra o Sporting de Gijón en Riazor, e foi titular durante case toda a campaña, con Zubieta e Rodolfo como compañeiros máis habituais na defensa.

Militou seis campañas no Deportivo da Coruña, catro delas na máxima categoría, e sumou 144 partidos oficiais e 4 goles. En maio de 1959 tributóuselle unha homenaxe no estadio de Riazor, cun partido amigable entre o Deportivo e o Zaragoza, no que o club coruñés xogou reforzado con futbolistas como Romero, Suco, Amarilla ou Jaburú. En outubro dese ano fichou polo Racing de Ferrol, da Segunda División, co que xogou só tres partidos de liga.

## Notas 
## Véxase tamén 
### Ligazóns externas 
* Datos do xogador en BDFutbol .
Ramón Calvo

**Ramón Calvo Val**, nado en Huesca o 7 de agosto de 1962, é un exfutbolista español. Xogaba de defensa.

## Traxectoria 
Fichou polo Deportivo da Coruña na tempada 1984–85, en Segunda División. No club coruñés permaneceu até a campaña 1988–89, partipando en 78 partidos e anotando 9 goles. Na tempada 1989–90 fichou polo Real Valladolid de Primeira División, onde permaneceu dúas campañas xogando 11 encontros.

## Véxase tamén 
### Ligazóns externas 
* Datos do xogador en bdfutbol.com
Ricardo Fernández Otero

**Ricardo Fernández Otero**, nado en Sober o 19 de febreiro de 1923, foi un futbolista galego. Xogaba de dianteiro.
Juananco

**Juan Morás Veiguela**, coñecido como **Juananco**, nado na Coruña o 24 de xuño de 1928 e finado o 14 de marzo de 1989, foi un pescador e futbolista galego. Xogaba de centrocampista e destacou no Xuvenil e no Deportivo da Coruña.

## Traxectoria 
Naceu no barrio coruñés de San Roque de Fóra, e comezou a xogar ao fútbol no Deportivo Ciudad e no Sin Querer. Neste último foi descuberto por Rodrigo, que o levou con el ao Fabril e logo ao Xuvenil. Xogou varios anos no Xuvenil, exercendo como capitán, e na tempada 1953/54 conseguiu un histórico ascenso á Segunda División.

En 1954 pasou a formar parte plenamente do primeiro equipo do Deportivo da Coruña, aínda que xa tiña xogado dous partidos de liga con este en 1950. Foi o único xogador do equipo en disputar todos os encontros da tempada 1954/55 na Primeira División, con Eduardo Toba no banco, e compartindo centro do campo con xogadores como Cuenca, Gárate ou Lechuga. Na xornada 21 marcou o seu único gol coa camiseta do Deportivo, batendo ao gardameta do Atlético de Madrid, Adolfo Riquelme, en Riazor (1-0). Disputou dúas tempadas máis na máxima categoría e outras dúas en Segunda, aínda que na última delas non dispuxo de minutos, e sumou un total de 101 partidos co equipo. En febreiro de 1959, ante a falta de minutos, regresou ao Xuvenil en calidade de cedido. 

Tralo remate da tempada deixou o Deportivo e marchou a Asturias, onde fichou polo CP La Felguera, onde xogou unha campaña e media. 

A continuación regresou á Coruña, onde militou en varios clubs modestos como o Sporting Coruñés, o Orillamar o Orzán ou o Torre, ademais de continuar coa súa profesión, pescador.

### Naufraxio do *La Isla* 
En outubro de 1970 tivo unha destacada participación nas labores de rescate tralo naufraxio do buque pesqueiro *La Isla*, que se afundiu fronte á Torre de Hércules cando regresaba do Gran Sol. Juananco dirixíase ao seu barco pesqueiro, o *Segunda Isabelita*, para saír a faenar xunto ao seu irmán Luis, Benito Canzobre, Gonzalo Pardo e San­tiago Varela, todos eles veciños de San Pedro de Visma: souberon entón do naufraxio do *La Isla* e decidiron saír na busca dos posibles náufragos. Foron os primeiros en chegar ao perigoso lugar, moi preto das rochas, e conseguiron salvar ao único supervivente (Ramón Seoane) e rescatar o primeiro dos catorce cadáveres que deixou o sinistro.

## Notas 
## Véxase tamén 
### Ligazóns externas 
* Datos do xogador en BDFutbol 
* Datos do xogador en aupadeportivo.com
Korsør

**Korsør** é un municipio de Dinamarca, localizado na rexión este, no condado de Vestsjaelland, na illa de Selandia. O municipio ten unha área de 74,57&nbsp;km² e unha poboación de 20.542 habitantes, segundo o censo de 2004.
## Véxase tamén 
### Ligazóns externas 
* Información sobre o lugar
Antonio Pazos Figueroa

**Antonio Mauricio (ou Mauriño) Pazos Figueroa**, nado en Pontevedra en 1524 e finado en Córdoba o 28 de xuño de 1586, foi un xurista, eclesiástico e estadista galego.

## Traxectoria 
Nado nunha familia da nobreza, estudou xurisprudencia na universidade de Salamanca e no colexio maior de San Clemente da universidade de Boloña, da que posteriormente foi reitor. De regreso a Galiza, foi oínte na Real Audiencia da Coruña. En 1560 marchou a Madrid, e logo de trabar amizade co inquisidor xeneral Fernando Valdés y Salas, tomou o estado eclesiástico e exerceu como inquisidor en Sicilia, Sevilla e Toledo, sendo amais nomeado cóengo doutoral da catedral de Tui. Trala súa intervención no proceso contra o arcebispo Bartolomé de Carranza, o papa Pío V concedeulle a abadía do Parque e o bispado de Patti (Sicilia), posto que ocupou durante dez anos.

En 1578 Filipe II nomeouno bispo de Ávila, se ben non chegou a tomar posesión, pois antes da consagración foi nomeado presidente do Consello de Castela. Como tal, exerceu de gobernador do reino entre 1581 e 1583 durante a viaxe do rei a Lisboa co gallo da fin da conquista de Portugal.

Cesou na presidencia do Consello en 1583 para ocupar o bispado de Córdoba, onde fundou o seminario conciliar de San Paio e participou no Concilio Provincial de Toledo.

Trala súa morte foi soterrado na capela do Sagrario da catedral de Córdoba.

## Notas
José Manuel Novo Rodríguez

**José Manuel Novo Rodríguez**, nado na Coruña o 15 de novembro de 1914, foi un futbolista galego. Xogaba de defensa.

## Traxectoria 
Fixo o seu debut co Deportivo da Coruña en 1934, nun partido contra o Celta de Vigo en Balaídos. Nesa ocasión estivo acompañado por Trigo; Moreno; Cela, Esparza, Reboredo; Breijo, Triana, Chas, Bolado e Cachán.

## Véxase tamén 
### Ligazóns externas 
* Datos do xogador en bdfutbol.com
* Datos do xogador en Peña deportivista Os Zorros
Antonio Chas

**Antonio Chas Veira**, nado o 14 de marzo de 1915 en San Pedro de Nós (Oleiros), foi un futbolista galego. Xogaba de dianteiro.

## Véxase tamén 
### Ligazóns externas 
* Datos do xogador en bdfutbol.com
* Datos do xogador en Peña deportivista Os Zorros
Mauri

**Juan Manuel Mouriño Suárez**, coñecido como **Mauri**, nado na Coruña o 26 de febreiro de 1963, é un exfutbolista galego. Xogaba de defensa. Xogou no Deportivo da Coruña, no Racing de Santander, no Orihuela e no Racing de Ferrol.

## Véxase tamén 
### Ligazóns externas 
* Datos do xogador en bdfutbol.com
Thirtysomething

***Thirtysomething*** é unha serie de televisión estadounidense sobre un grupo de *yuppies* da xeración do baby boom que están arredor dos trinta e tantos anos e que se emitiu durante catro tempadas de 1987 a 1991.

## Desenvolvemento 
O contraste entre a época da súa mocidade, cando estaban implicados na contracultura e en movementos pola paz da década de 1960, coa súa situación actual como membros da clase media estadounidense é clave no desenvolvemento da serie.
Esquire

***Esquire*** é unha revista estadounidense principalmente para homes, cunha gran tradición literaria, publicada mensualmente pola Hearst Corporation. Foi fundada en 1933 e floreceu durante a Gran Depresión, guiada polo fundador e editor Arnold Gingrich.

## Véxase tamén 
### Ligazóns externas 
* Páxina web oficial
Peter North

miniatura|dereita|North en 2002.

**Peter North**, nado en Halifax (Nova Escocia) o 11 de maio de 1957, é un actor, director e produtor de cinema porno canadense.

Participou en máis de 1700 filmes des que debutase no ano 1983. Forma parte dos Salóns da Fama AVN e XRCO.

## Véxase tamén 
### Ligazóns externas 
* Sitio oficial
Lanny Barby

**Lanny Barby**, nada en Montreal o 29 de agosto de 1981, é unha modelo e estrela do porno canadense. Participou en películas de contido pornográfico dende os 18 anos acadou sona grazas á Internet.

## Véxase tamén 
### Ligazóns externas 
* Sitio oficial
Catalunya Ràdio

**Catalunya Ràdio** é unha cadea de radio pública catalá. As súas emisións iniciáronse en 1983. É unha das catro canles -xunto con Catalunya Informació, Catalunya Música e iCat fm- que forman o grupo de emisoras que xestiona a Corporació Catalana de Mitjans Audiovisuals.

## Véxase tamén 
### Ligazóns externas 
* Sitio web oficial
Milo Abelleira

**José Emiliano "Milo" Abelleira Solla**, nado en Pontevedra o 8 de agosto de 1963, é un exfutbolista e adestrador de fútbol galego. 

O último club que adestrou foi o Rápido de Bouzas, entre 2019 e 2020. É o pai da xogadora do Real Madrid Feminino Teresa Abelleira e do futbolista do CD Choco Tomás Abelleira.

## Traxectoria 
Durante a súa curta carreira como futbolista vestiu seis anos a camiseta do Pontevedra CF, xogando tanto no filial como no primeiro equipo. Tras un breve paso polo CD Lugo, incorporouse á SCD Milagrosa, onde exerceu como xogador e dende 1986 tamén como adestrador ao mesmo tempo. 

En 1988 entrou no Bergantiños FC como adestrador dos xuvenís e ao ano seguinte pasou polo Arousa, coa mesma función que en Carballo, ademais de ser segundo adestrador de José Ramón Segura. 

En 1990 púxose á fronte do Atlético Pontevedrés, filial do equipo granate, en substitución de Milucho. Estivo sete tempadas no filial pontevedrés, que acababa de descender á Primeira Rexional antes da súa chegada, e logrou o regreso a Preferente na tempada 1993/94.  

En abril de 1997, colleu as rendas do primeiro equipo do Pontevedra, que militaba en Segunda B. Tras rematar a tempada en 10ª posición, pasou a dirixir o Club Deportivo As Pontes, por aquel entón Endesa As Pontes, de Terceira División. 

Na tempada 1999/00 foi contratado para adestrar ao Celta de Vigo B, tamén de Terceira, equipo co que rematou primeiro esa tempada, pero sen conseguir o ascenso a Segunda B. Si o conseguiu na súa segunda tempada, na que o equipo quedou outra vez primeiro. Na tempada 2001/02 logrou a permanencia e gañou a Copa Federación, continuando no club unha cuarta tempada.

En xuño de 2003 fichou polo CD Ourense, levando ao equipo a xogar a promoción de ascenso a Segunda División. Estivo no club ourensán ata xaneiro de 2006, cando foi destituído polos malos resultados e a mala relación coa directiva. En febreiro de 2007 fichou pola Cultural Leonesa cando estaba en postos de descenso, salvándoa ao final do curso. Porén, na seguinte tempada foi destituído a metade de campaña malia que aínda lle quedaban dous anos e medio de contrato.

No verán de 2009 volveu ao Celta B substituíndo a Alejandro Menéndez, sendo renovado para a tempada seguinte.

O 3 de xuño de 2011 anunciouse a súa contratación como adestrador do Pontevedra CF para a tempada 2011–12, en substitución de Manolo Tomé. En xuño de 2013 anunciouse que non continuaría como adestrador do Pontevedra CF, sendo substituído por Nando. Con todo, continuou como director deportivo do club ata 2015.

En novembro de 2019, tras adestrar os xuvenís da ACD A Seca, fichou polo Rápido de Bouzas, que ocupaba a última praza do seu grupo de Terceira División. Adestrou o club vigués ata a suspensión da liga por mor da pandemia por coronavirus, sendo logo substituído por David de Dios.

## Notas 
## Véxase tamén 
### Ligazóns externas 
* Datos do xogador en bdfutbol.com .
*Datos do adestrador en bdfutbol.com .
Manel Fuentes

**Manel Fuentes Muixí**, nado en Barcelona o 14 de xaneiro de 1971, é un xornalista catalán que desenvolveu a súa traxectoria profesional, esencialmente, como presentador de radio e televisión, tanto no ámbito catalán como a nivel estatal. Até finais de xullo de 2009 presentou o espazo *Problemes domèstics* de RAC1. Dende o mes de setembro dese mesmo ano ocupou a dirección e exerceu como presentador de *El matí* de Catalunya Ràdio; o 7 de xullo de 2013 anunciou a súa marcha.

## Carreira televisiva 
* *Crónicas marcianas* (1997-2001), de Telecinco.
* *La noche... con Fuentes y cía* (2001-2005), de Telecinco.
* *Caiga quien caiga* (2005-2008), de Telecinco.
* *Desafío bajo cero* (2006)
* *Premios TP de Ouro* (2009), de LaSexta, con Eva González.
* *Malas compañías* (2009), de LaSexta.
* *Tu cara me suena* (2011-presente), de Antena 3.
* *Menuda Noche* (2012) (como convidado, de Canal Sur TV.
* *El número uno* (2013) (Substitución no segundo programa), de Antena 3.
* *Premis Goya, 28ª edición* (2014) (Presentador), de La 1.

## Filmografía 
### Cinema 
* 2001: *Torrente 2: Misión en Marbella*
* 2003: *Buscant en Nemo* (voz)
* 2003: *O Cid, a lenda* (voz de Rodrigo Díaz de Vivar, "El Cid")
* 2011: *Floquet de neu* (voz de Ailur)

### Series de televisión 
* 2001: *7 vidas*

## Obra literaria 
* *Problemes Domèstics. Per què no dominem el món?* (2008). Editorial Columna. 

## Notas 
## Véxase tamén 
### Ligazóns externas 
* Web dedicada á figura de Manel Fuentes 
* *Problemes domèstics* de Catalunya Ràdio  
* Perfil de Manel Fuentes a IMDb
Premios Micrófono de Oro

O **Micrófono de Oro** é un premio que concede a Federación de Asociacións de Radio e Televisión anualmente, para premiar carreiras destacadas dentro do mundo do xornalismo, a tauromaquia, a moda, o teatro, o cinema, o deporte, a danza e mais a política. Son entregados anualmente na cidade de Ponferrada e promovidos pola propia Federación e polo locutor Luis del Olmo, en colaboración co Concello de Ponferrada e a Xunta de Castela e León.
José Luis Torrente

**José Luis Torrente** é o personaxe principal e antiheroe da saga de películas de maior recadación do cinema español: *Torrente: El brazo tonto de la ley* (1998), *Torrente 2: Misión en Marbella* (2001), *Torrente 3: El protector* (2005), *Torrente 4: Lethal Crisis* (2011) e *Torrente V: Misión Eurovegas* (2014), ademais do xogo oficial das dúas primeiras entregas. Foi creado e interpretado por Santiago Segura e, na terceira parte da saga, por Eduardo García na súa infancia.

## Véxase tamén 
### Ligazóns externas 
* Sitio web de Torrente 3: El Protector
José Vara Martínez

**José Vara Martínez**, alcumado ***Portugués***, nado no Vila Nova de Gaia o 3 de outubro de 1912 e finado en Ferrol o 16 de setembro de 1995, foi un futbolista portugués de ascendencia galega. Xogaba de defensa.

## Traxectoria 
Naceu en Vila Nova de Gaia, sendo súa nai portuguesa e seu pai galego, e instalouse en Galicia aos cinco anos. O seu primeiro equipo foi o Unión Sporting Club de Lavadores, co que competiu no Campionato de Galicia e onde coincidiu entre outros con Talladas, Morla, Cons ou Herodes. En 1937, pasou ás filas do Racing de Ferrol, equipo co que foi subcampión da Copa do Xeneralísimo na edición de 1939, sendo un dos titulares na final fronte ó Sevilla. Tamén gañou dúas edicións do Campionato de Galicia co equipo ferrolán.

Na tempada 1942–43 firmou polo Deportivo da Coruña, debutando na máxima categoría da man do técnico coruñés Chacho, na primeira xornada, nunha vitoria a domicilio sobre o Granada CF (0–1). Esa campaña participou en 23 partidos, formando parella na defensa co coruñés Pedrito. As actuacións desta parella defensiva, xunto as do gardameta Acuña, fixeron que o equipo fose o menos goleado da liga esa campaña. Permaneceu no Deportivo catro campañas, sufrindo un descenso a Segunda División logo da tempada 1944–45, logrando o ascenso na campaña seguinte.

En 1945, volveu ao Racing de Ferrol, retirándose en 1949, logo de tres campaña en Segunda División. Faleceu en Ferrol o 16 de setembro de 1995.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do xogador na páxina do Racing de Ferrol
Federico Jiménez Losantos

**Federico Jiménez Losantos**, nado en Orihuela del Tremedal (Teruel) o 15 de setembro de 1951, é un xornalista, escritor e empresario español.

## Traxectoria 
En 2011 Jiménez Losantos era director e presentador do programa radiofónico *Es la mañana de Federico*, da cadena esRadio, columnista do diario *El Mundo* e tertuliano en Intereconomia TV, ademais de copropietario, editor e colaborador do diario dixital *Libertad Digital*, e director e colaborador da revista *La Ilustración Liberal*, así como director e presentador de *La hora de Federico* en Libertad Digital TV e Veo7. De ideas neoliberais no económico e de extrema dereita no político

## Notas 
## Véxase tamén 
### Ligazóns externas 
* Entrevista a Federico Jiménez Losantos o 13 de marzo de 2002
Count Basie

**William Basie**, coñecido como **Count Basie**, nado en Red Bank o 21 de agosto de 1904 e finado en Hollywood, Florida o 26 de abril de 1984, foi un director de big band e pianista estadounidense de jazz. Trátase dun dos músicos de jazz máis populares da historia, vinculado, practicamente durante cincuenta anos, á dirección dunha big band de importante influencia en determinados rexistros estilísticos do jazz asociados, principalmente, ao swing e á súa corrente máis tradicional.

## Véxase tamén 
### Ligazóns externas 
* Biografía de Basie
Bing Crosby

**Harry Lillis Crosby**, coñecido como **Bing Crosby**, nado en Tacoma (Washington) o 3 de maio de 1903 e finado en Madrid o 14 de outubro de 1977, foi un cantante crooner e actor estadounidense cunha carreira artística de medio século. Foi un dos primeiros artistas multimedia. Entre 1934 e 1954, Crosby tivo un case imbatíbel éxito de vendas cos seus discos, grandes ratings nas emisoras de radio e filmes mundialmente vistos como *Going My Way* (1944).

## Véxase tamén 
### Ligazóns externas 
* Bing Crosby en IBDb
The Lost World: Jurassic Park

***The Lost World: Jurassic Park*** (en galego *O mundo perdido: Parque Xurásico*) é a continuación de ficción científica da franquía cinematográfica de Parque Xurásico. Dirixida en 1997 por Steven Spielberg como a segunda parte do anterior filme de 1993.

## Sinopse 
Catro anos despois do desastre ocorrido no parque da Illa Nublar, John Hammond revélalle a Ian Malcolm a existencia doutra illa na que os dinosauros eran criados antes de seren transportados ó parque. Ese lugar é a Illa Sorna, onde os dinosauros foron abandonados despois do desastre, e no que viven en total liberdade. Os dinosauros adaptáronse perfectamente á illa e sobreviven en equilibrio. Hammond devece por velos no seu contorno natural antes de comezar a explotación comercial, polo que envía a un equipo de científicos a estudalos. Entre eses científicos está a moza do doutor Malcolm, a paleontóloga Sarah Harding. Malcolm, coñecedor do perigoso que pode ser esa expedición decide ir a buscala, cun equipo de rescate.

## Personaxes 
* Jeff Goldblum como Doutor Ian Malcolm
* Julianne Moore como Doutora Sarah Harding
* Pete Postlethwaite como Roland Tembo
* Arliss Howard como Peter Ludlow
* Richard Attenborough como John Hammond
* Vince Vaughn como Nick Van Owen
* Vanessa Lee Chester como Kelly Curtis Malcolm
* Peter Stormare como Dieter Stark
* Harvey Jason como Ajay Sidhu
* Richard Schiff como Eddie Carr
* Thomas F. Duffy como Doutor Robert Burke
* Thomas Rosales Jr. como Carter
* Ariana Richards como Lex Murphy
* Joseph Mazzello como Tim Murphy
* Camilla Belle como Cathy Bowman 
* Cyd Strittmatter como Deirdre Bowman
* Robin Sachs como Paul Bowman
* Geno Silva como Carlos
* Colton James como Benjamin
* Bernard Shaw como El mesmo
* Frank Welker como Efectos Vocais de Dinosauros

David Koepp fai un cameo como un cidadán de San Diego que é comido polo Tyrannosaurus rex. Steven Spielberg fai un cameo ó final do filme, aparece no reflexo dun televisor cando o Tyrannosaurus Rex é transportado de novo á Illa Sorna.

## Galardóns e nomeamentos 
* 1997: Nomeada ó Oscar: Mellores efectos visuais.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo 
* Ficha en Metacritic
Creacionismo científico

O **creacionismo científico** ou **ciencia da creación** é unha rama do creacionismo, especialmente o biblicista, que procura fornecer de soporte científico ao mito do Xénese e refutar feitos científicos, teorías e paradigmas sobre a historia da Terra, cosmoloxía e evolución biolóxica.

Os seus principais propoñentes son fundamentalistas cristiáns dos Estados Unidos que tratan de probar a teoría da inerrancia bíblica.

O creacionismo científico está considerado como unha pseudociencia, xa que non foi capaz de producir hipóteses científicas que se poidan probar e verificar, aínda que pretenda presentarse como unha rama científica lexítima.

## Notas 
## Véxase tamén 
### Outros artigos
* Deseño intelixente
* Obxeccións á evolución
* Probas da evolución